**Előterjesztés munkaanyaga a**

**Képviselő-testület 2016. január 26-i ülésére**

**12. napirend: Az Óvoda alapító okiratának módosítása**

**I.**

A Képviselő-testület a június 16-i ülésén módosította a Napsugár Óvoda Alapító Okiratát a jogszabályi változások okán, melyet a MÁK át is vezetett a törzskönyvi nyilvántartáson. Ezzel a módosítással áttértünk a kötelezően alkalmazandó új alapító okirat formanyomtatvány használatára (Áht. 8/A.§ (2) bekezdése).

A MÁK 2015. október 20-án kelt levelével felszólította Önkormányzatunkat a Napsugár Óvoda nevének felülvizsgálatára, 2015. november 30-i határidővel. Álláspontjuk szerint a Napsugár Óvoda neve nem felel meg az egyedi névképzés követelményeinek, javaslatuk, a név Délegyházi Napsugár Óvodára történő módosítása. A módosítást a Képviselő-testület a 2015. november 24-i ülésén jóváhagyta, az alapító okirat formanyomtatványának újabb változása miatt azonban a MÁK hiánypótlást küldött az új formanyomtatványra való áttérés érdekében. Ebben a módosításban kell szerepeltetni a novemberi névmódosítást és az újabb formanyomtatvány miatt szükséges változásokat is.

A legújabb formanyomtatványnak megfelelő módosító okiratot az 1. melléklet, a módosításokkal egységes szerkezetbe foglalt alapító okiratot a 2. melléklet tartalmazza.

**II.**

*Határozati javaslat:*

*Délegyházas Község Önkormányzat Képviselő-testülete a Napsugár Óvoda alapító okiratának módosítására az alábbi döntést hozta:*

*1. Délegyháza Község Önkormányzat Képviselő-testülete a Napsugár Óvoda alapító okiratának módosítását a határozat 1. mellékletét képező Módosító Okirat szerinti szövegezéssel jóváhagyja.*

*2. A Képviselő-testület a Délegyházi Napsugár Óvoda – jelen határozat 1. pontjával módosított – egységes szerkezetbe foglalt alapító okiratát a határozat 2. melléklete szerinti szövegezéssel jóváhagyja.*

*3. A Képviselő-testület felkéri a polgármestert, hogy a Magyar Államkincstár területileg illetékes szervénél a módosításnak a törzskönyvi nyilvántartáson történő átvezetéséről gondoskodjon.*

*Határidő: azonnal*

*Felelős: polgármester, jegyző*

Összeállította: dr. Molnár Zsuzsanna jegyző

Előterjesztéssé nyilvánítva: 2016. január 25.